Ληθαίος ποταμός

Ο Ληθαίος ποταμός είναι ένα από τα τέσσερα ποτάμια των Τρικάλων (Ληθαίος, Αγιαμονιώτης, Πηνειός, Κουρμέκης) και διασχίζει την πόλη των Τρικάλων. Αποτελεί δεξιό παραπόταμο του Πηνειού ποταμού. Πηγάζει σε ύψος 500 μ. από τα Αντιχάσια όρη, έχει μήκος 36 χλμ. και εκβάλλει στον Πηνειό, σε ύψος 108 μ. λίγο έξω από την πόλη των Τρικάλων.

Σύμφωνα με τον Στράβωνα λεγόταν ότι κοντά στο Ληθαίο γεννήθηκε ο Ασκληπιός, ο θεός της Ιατρικής«Έτερος δ’ εστί Ληθαίος ποταμός ο περί Τρίκκην εφ’ω ο Ασκληπιός γεννηθήναι λέγεται» (Στράβων, ΧΙV 647).

Αξιοθέατα
Ο ποταμός είναι ένα από τα αξιοθέατα της πόλης των Τρικάλων. 
Δεδομένου ότι ο Ληθαίος διασχίζει τα Τρίκαλα, οι όχθες του συνδέονται με δέκα γέφυρες, μισές από τις οποίες είναι για πεζούς.Περιοδικό Διακοπές, έκδοση 2007. Η κεντρική γέφυρα η οποία είναι τοξωτή και μεταλλική, κατασκευάστηκε στη Γαλλία το 1886 από Γάλλους μηχανικούς (ανακατασκευάστηκε το 1996 και το 2015) και ενώνει την οδό Ασκληπιού (εμπορικό δρόμο) με την κεντρική πλατεία Ηρώων Πολυτεχνείου. Στην όχθη του ποταμού, σε μια από τις γέφυρες, υπάρχει άγαλμα του Ασκληπιού φιλοτεχνημένο από τον γλύπτη Θεόδωρο Βασιλόπουλο.

Χρήση του ποταμού
Τα νερά του χρησιμοποιούνται για άρδευση 14.000 στρεμμάτων περίπου. Σταυρούλα-Εύα Ζήση, Περιβαλλοντικοί παράγοντες και έλεγχος ποιότητας νερών του ποταμού Ληθαίου , πτυχιακή εργασία, Αλεξάνδρειο Τεχνολογικό Ίδρυμα Θεσ/νίκης, Παράρτημα Νέων Μουδανιών, Τμήμα τεχνολογίας αλιείας και υδατοκαλλιεργειών, Νέα Μουδανιά, 2007

 Παραπομπές 

Εξωτερικοί σύνδεσμοι
 Δήμος Τρικκαίων για τον Ληθαίο
 Φωτογραφίες του Ληθαίου

Κατηγορία:Ποταμοί της Θεσσαλίας
Κατηγορία:Περιφερειακή ενότητα Τρικάλων